Irkeštamas
Irkeštamas (kirg. Иркештам) – kaimas pietų Kirgizijoje, Ošo srityje, Alajaus slėnio rytiniame gale, Kinijos pasienyje. Pro šią gyvenvietę eina vienas iš dviejų pagrindinių kelių, jungiančių Kirgiziją su Kinija (Kašgaro miestu). Kitas toks kelias eina per Torugato perėją (165 km į šiaurės rytus). Irkeštamo postas neretai būna nepravažiuojamas dėl nuošliaužų kelyje, sunkvežimių spūsčių ir muitinės darbo sutrikimų. Per Irkeštamą du kartus per savaitę vyksta autobusas tarp Ošo ir Kašgaro.